Հատված ծառերը, ինչպես երեւում են Արման Գաբրիելյանի հրապարակած լուսանկարերից, նման են մանրատերեւ թեղիների: «Նոր Երեւան» ՍՊԸ-ի տնօրենը տեսչությանը ներկայցրել է մի փաստաթուղթ, որտեղ Երեւանի քաղաքապետարանի աշխատակազմի բնապահպանության վարչության պետը «Դեֆի» ՍՊԸ-ի տնօրեն Գ. Բարոյանին («Նոր Երեւան» ՍՊԸ-ի ներկայիս տնօրենին) տեղեկանք է տրամադրել դեռեւս 2015 թվականին, որ բարձր որոկավորմամբ մասնագետների տրամադրած եզրակացության հիման վրա հատման ենթակա ծառերի հատումը նպատակահարմար է իրականացնել դեկտեմբերի 8-ից հետո: Այսինքն՝ քաղաքապետարանն այն ժամանակ արդեն իսկ տեղյակ էր, որ տվյալ այգում հատման ենթակա ծառեր կան, տեղյակ էր, որ «բարձր որակավորում» ունեցող մասնագետները հատելու եզրակացություն էին կազմել եւ ավելին՝ այդ եզրակացության հիման վրա քաղաքապետարանը թույլվություն էր տրամադրել: